OpenLLM-France/wikimedia huggingface dataset:
# Ruth Prawer Jhabvala

Ruth Prawer Jhabvala (Colònia, 7 de maig de 1927 - Manhattan, 3 d'abril de 2013), nascuda Ruth Prawer, va ser una novel·lista i guionista britànica d'origen alemany.
Nascuda a Alemanya, la seva família d'origen jueu, escapà el 1939 a Gran Bretanya va estudiar literatura al Universitat Queen Mary de Londres de Londres. Va casar-se amb Cyrus Jhabvala, un arquitecte indi, i va viure a Nova Delhi i Nova York.
Va guanyar el Premi Booker, el premi BAFTA al millor guió adaptat i el premi Oscar al millor guió adaptat per Una habitació amb vista (1986) i Retorn a Howards End (1992). És reconeguda per la seva extensa i productiva col·laboració amb el director James Ivory i el productor Ismail Merchant, com a autora de vint-i-dos guions cinematogràfics. Obtingué també reconeixement l'adaptació de les seves novel·les a Heat and Dust (1984) i El que queda del dia (1993).
L'any 1998 fou nomenada comanadora de l'Orde de l'Imperi Britànic.

## Obres destacades
### Novel·les

* To Whom She Will (1955)
* The Nature of Passion (1956)
* Esmond in India (1957)
* The Householder (1960)
* A Backward Place (1965)
* A New Dominion (1972)
* Heat and Dust (1975), per la qual guanyà el premi Booker
* Out of India (1986)
* Poet and Dancer (1993)
* My Nine Lives (2004)

### Narracions

* How I Became a Holy Mother and other stories (1976)
* A Lovesong for India (2012)

## Referències

* 1 2 3 «Ruth Prawer Jhabvala». Gran Enciclopèdia Catalana. Barcelona: Grup Enciclopèdia Catalana.
* ↑ «Ruth Prawer Jhabvala» (en anglès). Encyclopaedia Britannica. [Consulta: 21 març 2021].
# Antonio García Birlán

Antonio García Birlán (Fuente Vaqueros, (província de Granada), 1891 – Barcelona, 1984) fou un anarquista andalús establert a Catalunya. Treballà com a periodista i utilitzà el pseudònim de Dyonisos. Fou membre del Comitè Nacional de CNT el 1927-1929 i també de la FAI. Formà part del grup Solidaritat (encapçalat per Ángel Pestaña), constituït com a tendència dins de la CNT. Dirigí i col·laborà a Mañana (1930), Tierra y Libertad, Acción (1930-1931) i va ser redactor de Solidaridad Obrera.
Fou Conseller de Sanitat Pública i Assistència Social de la Generalitat de Catalunya del 26 de setembre de 1936 a 17 de desembre de 1936, i membre del Consell d'Economia de Catalunya com a representant la FAI (1936 i 1938). Durant la guerra civil espanyola va dirigir La Vanguardia. Després del conflictes s'exilià a l'Argentina. Retornà a Barcelona el 1983.

## Obres

* El anarquismo sus doctrinas, sus objetivos (Barcelona, 1934)

## Enllaços externs

* Perfil a la Real Academia de la Historia
* Biografia a Kaos en la Red
# Setge d'Odawara (1590)

* Aquest article tracta sobre el setge de 1590. Vegeu-ne altres significats a «Setge d'Odawara».
El setge d'Odawara (小田原 征伐, Odawara seibatsu) de 1590 va ser el tercer setge que va patir el castell Odawara durant el període Sengoku al Japó.

## Història

El castell Odawara, base principal del clan Hōjō tardà havia estat assetjat primerament l'any 1494 per Hōjō Soun i des de llavors es va convertir en la base principal del clan Hojo. Més tard, durant el període Sengoku seria assetjat durant el 1561 per les tropes de Uesugi Kenshin durant tres mesos, després dels quals van haver de retirar a causa de la manca de provisions sense prendre pròpiament el castell. Més tard, en 1569 les forces de Takeda Shingen van intentar prendre el castell, només que aquest setge en particular només va durar tres dies i novament el castell no va caure en mans enemigues.
Durant el 1590, Toyotomi Hideyoshi va emprendre una campanya per eliminar el clan Hōjō tardà, ja que amenaçaven els seus interessos polítics, de manera que el castell Odawara novament va ser el blanc de les accions.
Mesos abans que el conflicte es desenvolupés, el clan Hōjō va intentar millorar les defenses del castell. L'enorme exèrcit d'Hideyoshi va envoltar-lo en el que ha estat anomenat com "el setge més poc convencional a la història dels samurais", ja que aquests tenien tota mena d'entreteniment: des de concubines, prostitutes, músics, acròbates, empassa-focs i joglars. Els defensors dormien a les muralles amb els seus arcabussos i armadures; malgrat la seva tremenda inferioritat numèrica, van descoratjar a Hideyoshi per atacar. Pel que la major part de l'assetjament va consistir en la clàssica tàctica d'impedir que arribessin les provisions dins del castell generant fam als seus ocupants. Tan sols algunes petites escaramusses van tenir lloc el seu voltant, com quan un grup de miners de la província de Kai van cavar per sota dels murs del castell, permetent que els homes de Ii Naomasa entressin.
Després de tres mesos, els Hōjō es van rendir, presumiblement per l'escassetat de menjar i provisions. Tokugawa Ieyasu, un dels principals generals d'Hideyoshi, va rebre les terres dels Hōjō.
A més de prendre el castell Odawara, Hideyoshi va vèncer als Hōjō a Hachiōji, Yorii, Shizuoka i prop del sud-est de la regió de Kantō.

## Bibliografia

* Sansom, George (1961). "A History of Japan: 1334-1615." Stanford: Stanford University Press.
* Turnbull, Stephen (1998). 'The Samurai Sourcebook'. London: Cassell & Co.

## Referències

* ↑ Turnbull, Stephen. The Samurai Sourcebook. Londres: Cassell & Co, 1998, p. 241. ISBN 9781854095237.
* ↑ «石垣山一夜城歴史公園» (en japonès). 小田原観光. [Consulta: 9 agost 2019].
# Mnèmon

Mnèmon (en grec antic Μνήμων, «el qui recorda» o «el qui fa recordar») va ser, segons la mitologia grega, un servent d'Aquil·les.
Quan la mare d'Aquil·les, Tetis, va deixar que el seu fill anés a la guerra de Troia, li va donar un acompanyant, Mnèmon, encarregat de preservar-lo d'un fet que havia anunciat l'oracle: si Aquil·les matava un fill d'Apol·lo, moriria a Troia. Però no se sabia qui podia ser el fill del déu. Mnèmon tenia com a missió de recordar constantment a Aquil·les que, abans de matar algú, havia de saber que no descendia d'Apol·lo. Però a Tenedos Aquil·les va matar l'heroi Tenes, que era fill del déu, i no va poder escapar-se del seu destí. Per castigar Mnèmon, que no li havia fet memòria, el va matar d'una llançada. Així ho explica Plutarc.

## Referències

* ↑ Käppel, Lutz. «Mnemon». A: Hubert Cancik, Helmuth Schneider, Manfred Landfester. Der Neue Pauly (en alemany), 2006 [Consulta: 19 març 2020].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 371. ISBN 9788496061972.
# Shannon (Clare)

Shannon (en irlandès Sionainn) o Shannon Town (Baile na Sionnainne) és una ciutat d'Irlanda, al comtat de Clare, a la província de Munster. Rep el seu nom del riu Shannon i va rebre l'estatut de ciutat l'1 de gener de 1982.

## Història

Shannon és una ciutat nova. Fou construïda en la dècada del 1960 en la recuperació del pantà al voltant de l'aeroport de Shannon junt al polígon industrial de la Zona Franca de Shannon. La zona residencial ha estat pensada com a llar dels treballadors de l'aeroport, de les indústries del voltant i dels serveis de supoirt. La companyia aèria Eujet tenia la seva seu central en aquesta ciutat. El creixement de la població mai ha estat tan ràpid com s'havia previst al llarg de les primeres dècades d'existència de la ciutat. Això va ser en part a causa de la proximitat dels llocs "fàcils" per viure, com Ennis i Limerick, o fins i tot la propera localitat de Newmarket-on-Fergus.
La naturalesa planificada d'aquesta ciutat no s'ha traduït en èxit. Hi ha manca d'instal·lacions i el disseny del seu centre comercial és escàs. Les botigues de davant del carrer de vianants no han obert a causa del vents de l'estuari i la pluja. Els primers habitatges de baix cost (torre-bloc apartaments a Drumgeely, prop de l'aeroport) eren habitatges adossats de mala qualitat.

## Resultat de les eleccions locals de 2009

Eleccions locals de 2009 :
| Partit | Escons | Canvi |
| Fine Gael | 4 | +2 |
| Labour Party | 2 | = |
| Independent | 2 | -1 |
| Sinn Féin | 1 | +1 |
| Fianna Fáil | 0 | -2 |

## Referències

* ↑ "Our Town," Arxivat 2010-11-19 a Wayback Machine. www.shannon.ie

## Enllaços externals

* Web oficial Arxivat 2012-07-22 a Wayback Machine.
# Luis Casas Alonso

Luis Casas Alonso (Reus, 29 d'octubre de 1953) va ser un ciclista català, que només fou professional entre 1979 i 1980. L'única victòria com a professional fou en una etapa a la Setmana Catalana amb final a Manresa.

## Palmarès

* 1979
** Vencedor d'una etapa a la Setmana Catalana

### Resultats a la Volta a Espanya

* 1980. Fora de control (13a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Roca Tomasa

La Roca Tomasa és una muntanya de 589 metres que es troba entre els municipis de Fulleda i l'Espluga Calba, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Isabel Allende

* Aquest article tracta sobre l'escriptora i dramaturga. Si cerqueu la política socialista xilena, vegeu «Isabel Allende Bussi».
Isabel Allende Llona (Lima, Perú 2 d'agost de 1942) és una escriptora supervendes xilena i Premi Nacional de Literatura de Xile 2010. Ha venut més de 51 milions d'exemplars i el seu treball ha estat traduït a més de 27 idiomes.
Va nàixer l'any 1942 a Lima, on el seu pare exercia de diplomàtic. Era neboda del president xilè Salvador Allende. Des de molt jove va treballar de periodista a la revista Paula i després a la televisió a Santiago de Xile. Més tard, ja a l'exili, es va dedicar completament a la seva vocació d'escriptora. Després del cop d'estat de Pinochet es va exiliar amb la seva família a Caracas, on va començar a escriure.
La casa dels esperits va ser la seva primera novel·la, que la va convertir en una de les escriptores clau de la narrativa llatinoamericana. El públic i la critica es van entusiasmar amb la seva obra, que des de llavors s'ha traduït a nombrosos idiomes. El 1994 va publicar Paula, on parlava de la mort de la seva filla i feia un repàs retrospectiu a la seva pròpia vida i la de la seva família. El 2002 va publicar el primer títol de la trilogia ''Les memòries de l'Àliga i el Jaguar'', dedicada a un públic més jove. Actualment viu a Califòrnia amb el seu tercer marit.

## Obra literària

* La casa dels esperits
* D'amor i d'ombra
* El pla infinit
* Eva Lluna
* Afrodita
* Paula, dedicat a la seva filla
* Filla de la fortuna
* Retrat amb sèpia
* La ciutat de les bèsties
* El regne del drac d'or
* El bosc dels pigmeus
* Violeta

## Referències

* ↑ «Hoja de vida (en anglès)». Arxivat de l'original el 2012-01-06. [Consulta: 7 maig 2019].
* ↑ «Isabel Allende (1942-) Memoria Chilena» (en castellà). Biblioteca Nacional de Chile. [Consulta: gener 2019].

## Vegeu també

* Literatura llatinoamericana

## Enllaços externs

* http://www.isabelallende.com/ (anglès)
* http://www.clubcultura.com/clubliteratura/clubescritores/allende/inicio.htm Arxivat 2010-07-28 a Wayback Machine.
# Urata Rama

Urata Rama (Viti, 20 de desembre de 1986) és una tiradora i professora kosovar. Membre del club Shooting Club-Jeton Ramaj de Viti, practica el tir olímpic des de 2003. El 2012 va ser una de les sis atletes que el Comitè Olímpic Kosovar va proposar per participar en els Jocs Olímpics d'estiu però el Comitè Olímpic Internacional no va permetre que els esportistes kosovars hi participessin, a excepció de la judoka Majlinda Kelmendi, que ho va fer amb Albània. Va participar en els Jocs Europeus de 2015 celebrats a Bakú en la prova del rifle d'aire 10 metres. El 2016 va representar Kosovo als Jocs Olímpics d'Estiu de 2016 en la mateixa categoria. El seu cosí, Lumturie Rama, també és tirador.

## Referències

* ↑ «RAMA, Urata - KOS nation flag» (en anglès). issf-sports.org.
* ↑ Bekim Bislimi. «Kosovar Athletes' Olympic Dreams Put On Hold» (en anglès), 07-07-2012.
# Sigebert d'Essex

* Per a altres significats, vegeu «Sigebert II d'Essex».
Sigebert I (o Sigeberht), dit el Petit, va ser rei d'Essex, després que anteriorment el govern el país estigués compartit pels tres fills de Saebert. La data aproximada del seu regnat va del 623 al 653.
La informació sobre aquest rei és escassa. Hi va haver un Sigeberht, fill del Sæward que va morir en la batalla contra Wessex de l'any 623, i el pare d'un altre rei anomenat Sighere també es deia Sigeberht, però la historiadora Yorke creu que no es tracta de la mateixa persona i que el pare de Sighere era Sigeberht el Bo.
Sigeberht el Petit es considera que era un rei pagà i probablement un aliat de Penda de Mèrcia l'any 635, un rei que també era pagà.
A la seva mort va ser succeït pel seu parent, Sigeberht el Bo.

## Referències

* ↑ Lappenberg, 1845, p. 288.
* ↑ Yorke, 1985, p. 1—36.
* ↑ «Garner Genealogy». Ancestry.com. [Consulta: 20 juny 2017].

## Bibliografia

* Hodgkin, R H. A History of the Anglo-Saxons, Volum 1. Cambridge University Press, 1935.
* Lappenberg, Johann Martin. From earliest times to 800. Murray, 1845.
* Thorpe, Benjamin. «Genealogy of the Kings of Essex». A: A History of England under the Anglo-Saxon Kings, volume 1, 1845.
* Whittock, M J. The Origins of England 410-600. Croom Helm, 1986.
* Yorke, Barbara «The Kingdom of the East Saxons». Anglo-Saxon England, 14, 1985.
* Yorke, Barbara. Kings and Kingdoms of Early Anglo-Saxon England. Londres: Routledge, 2002. ISBN 1-85264-027-8.
# Mnogoritxia

Mnogoritxia (en (ucraïnès): Многоріччя, rus: Многоречье, Mnogorétxie) és un poble de la República Autònoma de Crimea, a Ucraïna, que el 2014 tenia 63 habitants. Pertany al districte de Bakhtxissarai. Fins al 1945 la vila es deia Kutxuk-Ozenbaix, i fins al 1962 Kliutxévoie.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
# Serrat dels Rovellons (Castellar de la Ribera)

* Aquest article tracta sobre el Serrat dels Rovellons de Castellar de la Ribera. Vegeu-ne altres significats a «Serrat dels Rovellons (Lladurs)».
El Serrat dels Rovellons és una muntanya de 854 metres que es troba al municipi de Castellar de la Ribera, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Luis Castro Casal

Luis Castro Casal (Tolosa, 18 de juny de 1880 - 10 de desembre de 1965) fou un advocat i polític basc, governador civil de Biscaia durant la Segona República Espanyola.
Els seus pares regentaven una escola d'ensenyament primari a Tolosa, i ell es llicencià en filosofia i lletres a la Universitat de Saragossa, doctorant-se a la Universitat de Madrid. En 1903 es va llicenciar en dret a la Universitat de Saragossa amb premi extraordinari de llicenciatura. Va exercir com a advocat a Tolosa, on també hi va fundar el Centre Republicà. Durant la Segona República Espanyola va militar a Acció Republicana primer i a Izquierda Republicana, després, i durant uns mesos de 1931 fou governador civil de Biscaia. El 14 de juliol de 1932 fou escollit president de la Diputació Foral de Guipúscoa
En esclatar la guerra civil espanyola es va exiliar a Donibane Lohitzune. El juny de 1940 es va instal·lar a Sant Sebastià, però en 1941 fou detingut i tancat uns dies a la presó d'Ondarreta. Després va tornar a Tolosa, on va exercir com a advocat fins a la seva mort el desembre de 1965.

## Referències

* ↑ Luis Castro Casal, Enciclopedia Vasca Auñamendi
* ↑ Serrallonga i Urquidi, Joan «El aparato provincial durante la Segunda República. Los gobernadores civiles, 1931-1939». Hispania Nova: Revista de historia contemporánea, 2007. ISSN: 1138-7319.
* ↑ Nuevo presidente de la Diputación Foral de Guipúzcoa, diari ABC, 15 de juliol de 1932
* ↑ «Lo más fácil está hecho, lo más difícil está por hacer» El Diario Vasco, 28 d'abril de 2013
# Roverbella

Roverbella és un municipi situat al territori de la província de Màntua, a la regió de la Llombardia, (Itàlia).
Roverbella limita amb els municipis de Castelbelforte, Marmirolo, Mozzecane, Nogarole Rocca, Porto Mantovano, San Giorgio di Mantova, Trevenzuolo i Valeggio sul Mincio.
Pertanyen al municipi les frazioni de Belvedere, Canedole, Castiglione Mantovano, Malavicina, Pellaloco, Borgo Bassa, Cà Mantovane, Castelletto, Fienili, Foroni, Santa Lucia

## Galeria

* Església de Roverbella
* Ajuntament
* Localització de Roverbella a la província de Màntua

## Referències

* ↑ Comune di Roverbella- Statuto.
# Illes del Canal

Illes del Canal és el nom dels següents llocs:
* Illes del Canal o Illes Anglonormandes, al Canal de la Mànega
* Illes del Canal o Illes Santa Bàrbara, a la costa de Califòrnia i al Parc Nacional de les Channel Islands
# Sigekatu Kuroda

Sigekatu Kuroda (japonès: 黒田成勝) (Tòquio, 11 de novembre de 1905 - Baltimore, 3 de novembre de 1972) va ser un matemàtic japonès.
Kuroda va néixer a Tòquio. Va estudiar a la universitat Imperial de Tòquio, sent deixeble del matemàtic Teiji Takagi amb una filla del qual es va casar. El seu fill Sige-Yuki Kuroda va ser un famós lingüista. Va ser professor de l'Escola Normal Superior de Tòquio (actual Universitat femenina d'Otxanomizu) (1933-1942), professor de la universitat de Nagoya (1942-1962) i professor de la universitat de Maryland (1962-1972). El 1945 va obtenir el títol de Doctor en Ciències a la Universitat Imperial de Tòquio amb una tesi titulada "Uber den Dirichletschen Korper". Els anys 1955 i 1956 va ser professor visitant a l'Institut d'Estudis Avançats de Princeton.
Els seus camps de recerca van ser la teoria de nombres i la lògica matemàtica. Tot i haver estat deixeble de Takagi, i decepcionan el mestre, es va dedicar més a la segona que a la primera, sempre des d'un punt de vista intuïcionista. Va publicar tres llibres de text en japonès, sobre fonaments de la matemàtica, sobre teoria de conjunts i sobre teoria de nombres, a més d'una vintena d'articles científics en anglès i alemany. També va ser l'editor de les obres escollides del seu mestre, Teiji Takagi.

## Referències

* ↑ Chang, 2011, p. 332.
* ↑ Editors, 1973, p. i.
* ↑ 勝次, 1974, p. 45.
* ↑ Primas, 2017, p. 86.
* ↑ Editors, 1973, p. ii-iii.
* ↑ Leopoldt, 1975, p. 1.

## Bibliografia

* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Editors «Professor Sigekatu Kuroda» (en anglès). Nagoya Mathematical Journal, Vol. 49, 1973, pàg. i-iii. DOI: 10.1017/S0027763000015221. ISSN: 0027-7630.
* Leopoldt, H.W. «Sigekatu Kuroda: November 11, 1905–November 3, 1972» (en anglès). Journal of Number Theory, Vol. 7, Num. 1, 1975, pàg. 1-5. DOI: 10.1016/0022-314X(75)90002-5. ISSN: 0022-314X.
* Primas, Hans. Knowledge and Time (en anglès). Springer, 2017. ISBN 978-3-319-47369-7.
* 勝次, 小野 «数学の論理と機械証明と. 故黒田成勝博士との交友をめぐって» (en japonès). 科学基礎論研究, Vol. 11, Num. 2, 1974, pàg. 45-49. DOI: 10.4288/kisoron1954.11.45. ISSN: 0022-7668.

## Enllaços externs

* O'Connor, John J.; Robertson, Edmund F. «Sigekatu Kuroda» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Sigekatu Kuroda». Institute for Advanced Study Princeton. [Consulta: 9 octubre 2021]. (anglès)
* «黒田 成勝». WebCat Plus. [Consulta: 9 octubre 2021]. (japonès)
# Mnàsees de Beirut

Mnàsees (grec antic: Μνασέας, llatí: Mnaseas) fou un escriptor grec natural de Beirut. És conegut només per una referència a la Suïda, on es diu que va escriure sobre τέχνη ῥητορική καὶ περὶ Ἀττικῶν ὀνομάτων, és a dir, de l'art de la retòrica i sobre mots àtics. D'aquesta darrera informació se sol deduir que s'adheria al corrent de l'aticisme i que, per tant, va viure entorn del segle ii dC.

## Referències

* ↑ 3.Mnaseas of Berytus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1105
* ↑ «Mnaseas 9». A: Realencyclopädie der classischen Altertumswissenschaft.
# Serrat dels Tres Batlles

El Serrat dels Tres Batlles és una serra situada entre els municipis d'Alòs de Balaguer i Camarasa a la comarca del Noguera, amb una elevació màxima de 873 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jacksonville (Texas)

Jacksonville és una població dels Estats Units a l'estat de Texas. Segons el cens del 2005 tenia 15.868 habitants.

## Demografia

Segons el cens del 2000, Jacksonville tenia 13.868 habitants, 4.882 habitatges, i 3.358 famílies. La densitat de població era de 378,7 habitants/km².
Dels 4.882 habitatges en un 35,6% hi vivien nens de menys de 18 anys, en un 46,5% hi vivien parelles casades, en un 17,9% dones solteres, i en un 31,2% no eren unitats familiars. En el 27,7% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,28.
Per edats la població es repartia de la següent manera: un 29,2% tenia menys de 18 anys, un 12,1% entre 18 i 24, un 25,2% entre 25 i 44, un 17,9% de 45 a 60 i un 15,5% 65 anys o més.
L'edat mediana era de 31 anys. Per cada 100 dones de 18 o més anys hi havia 83,8 homes.
La renda mediana per habitatge era de 25.800 $ i la renda mediana per família de 31.176 $. Els homes tenien una renda mediana de 23.650 $ mentre que les dones 19.375 $. La renda per capita de la població era de 13.541 $. Aproximadament el 19,2% de les famílies i el 23,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jacksonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Jacksonville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].